CELEX: 62012TN0157
Language: sl
Date: 2012-04-05 00:00:00
Title: Zadeva T-157/12: Tožba, vložena 5. aprila 2012 – IFP Énergies nouvelles proti Komisiji

23.6.2012   
            
            
               SL
            
            
               Uradni list Evropske unije
            
            
               C 184/15
            
         Tožba, vložena 5. aprila 2012 – IFP Énergies nouvelles proti Komisiji
   (Zadeva T-157/12)
   2012/C 184/27
   Jezik postopka: francoščina
   
      Stranki
   
   
      Tožeča stranka: IFP Énergies nouvelles (Rueil-Malmaison, Francija) (zastopnika: É. Morgan de Rivery in A. Noël-Baron, odvetnika)
   
      Tožena stranka: Evropska komisija
   
      Predloga tožeče stranke
   
   Tožeča stranka Splošnemu sodišču predlaga, naj:
   
               —
            
            
               Sklep Komisije z dne 29. junija 2011 o državni pomoči C 35/08 (ex NN 11/08), ki jo je Francija odobrila osebi javnega prava Institut Français du Pétrole (C(2011) 4483 final) v celoti razglasi za ničen;
            
         
               —
            
            
               Komisiji naloži plačilo stroškov.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja pet tožbenih razlogov.
   
               1.
            
            
               Prvi tožbeni razlog: ker naj bi Komisija prekoračila meje, ki so za razlago nacionalnega prava Komisiji določene v okviru zakonodaje o državnih pomočeh, naj bi ta napačno uporabila pravo.
            
         
               2.
            
            
               Drugi tožbeni razlog: Komisija naj ne bi dokazala, da so imele tožeča stranka ter njene hčerinske družbe zasebnega prava dejansko gospodarsko prednost.
            
         
               3.
            
            
               Tretji tožbeni razlog: ker naj zgolj sklicevanje na Obvestilo o poroštvih iz leta 2008 (1) v izpodbijanem sklepu ne bi zadostovalo za dokaz o obstoju gospodarske prednosti, naj bi bil kršen člen 107 PDEU.
            
         
               4.
            
            
               Četrti tožbeni razlog: očitne napake pri presoji pri določitvi domnevne prednosti in določitvi višine domnevne državne pomoči.
            
         
               5.
            
            
               Peti tožbeni razlog: kršitev načela sorazmernosti, prvič, ker je bilo treba priglasiti ustanovitev osebe javnega prava industrijske in komercialne narave (EPIC), in, drugič, ker so bili določeni prestrogi pogoji.
            
         
      (1)  Obvestilo Komisije o uporabi členov [107 PDEU] in [108 PDEU] za državno pomoč v obliki poroštev (UL 2008, C 155, str. 10).